যুদ্ধবাজ জেনারেলদের সবসময় চাই নতুন নতুন অস্ত্র। যে অস্ত্র প্রতিপক্ষ থেকে নিজেকে কয়েক ধাপ এগিয়ে দেবে। ১ম বিশ্বযুদ্ধ থেকে শুরু করে সোভিয়েত ইউনিয়নের পতনের আগ পর্যন্ত বিশ্ব অনেকগুলো যুদ্ধের মুখোমুখি হয়েছে। যতই দূরপাল্লার মিসাইল বা বিমান নির্মাণ করা হোক না কেন ফ্রন্টলাইনে যুদ্ধের জন্য পদাতিক বাহিনী লাগবেই। যদি সৈন্যদের শারীরিকভাবে একটু উন্নত করা যায় তাহলে হয়তো যুদ্ধের অঙ্ক বদলে যাবে। আর এসব ভেবেই অতিমানব তৈরির প্রচেষ্টা চালানো হয়।